**โครงการฝึกอบรมเพื่อพัฒนาศักยภาพของบุคลากรของพนักงานส่วนตำบล**

**สังกัดองค์การบริหารส่วนตำบลแม่อูคอ อำเภอขุนยวม จังหวัดแม่ฮ่องสอน**

**ระหว่างวันที่ 8 - 9 เดือน กันยายน พ.ศ. 2563**

**ณ ห้องประชุมองค์การบริหารส่วนตำบลแม่อูคอ**

**วันที่ 8 กันยายน 2563**

เวลา 08.30-09.00 น. - ลงทะเบียน

09.00-09.30 น. - พิธีเปิดการฝึกอบรม

โดยนายกองค์การบริหารส่วนตำบลแม่อูคอ

09.30-10.30 น. - การบรรยาย เรื่อง ความรู้ทั่วไปเกี่ยวกับการประเมินผลการ

ปฏิบัติงาน โดย นางรัตนาภรณ์ สีชมภู

10.30-11.00 น. - รับประทานอาหารว่าง

11.00-12.00 น. - การบรรยาย เรื่อง หลักการประเมินผลการปฏิบัติงาน

12.00-13.00 น. - รับประทานอาหารกลางวัน

13.00-14.30 น. - การฝึกปฏิบัติการจัดทำแบบประเมินผลการปฏิบัติงาน

14.30-15.00 น. - รับประทานอาหารว่าง

15.00-17.00 น. - การฝึกปฏิบัติการจัดทำแบบประเมินผลการปฏิบัติงาน(ต่อ)

**วันที่ 9 กันยายน 2563**

09.00-10.30 น. - การบรรยายเรื่อง การจัดทำเลื่อนระดับของพนักงานส่วนตำบล

10.30-11.00 น. - รับประทานอาหารว่าง

11.00-12.00 น - การบรรยายเรื่อง การจัดทำเลื่อนระดับของพนักงานส่วนตำบล(ต่อ)

12.00-13.00 น. - รับประทานอาหารกลางวัน

13.00-14.30 น. - การบรรยายเรื่อง วินัยข้าราชการท้องถิ่น

14.30-15.00 น. - รับประทานอาหารว่าง

15.00-15.30 น. - สรุปผลการฝึกอบรม

- เสร็จสิ้นการฝึกอบรม -

**โครงการฝึกอบรมเพื่อพัฒนาศักยภาพของบุคลากรของพนักงานส่วนตำบล**

**สังกัดองค์การบริหารส่วนตำบลแม่อูคอ อำเภอขุนยวม จังหวัดแม่ฮ่องสอน**

**ระหว่างวันที่ 8 - 9 เดือน กันยายน พ.ศ. 2563**

**ณ ห้องประชุมองค์การบริหารส่วนตำบลแม่อูคอ**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

1. **หลักการและเหตุผล**

ตามประกาศคณะกรรมการพนักงานส่วนตำบลจังหวัดแม่ฮ่องสอน เรื่อง หลักเกณฑ์และวิธีการประเมินผลการปฏิบัติงานของพนักงานส่วนตำบล (ฉบับที่ 2) พ.ศ. 2563 ลงวันที่ 28 พฤษภาคม 2563 เพื่อให้สอดคล้องกับมาตรฐานทั่วไปเกี่ยวกับหลักเกณฑ์และเกี่ยวกับวิธีการประเมินผลการปฏิบัติงานของพนักงานส่วนตำบล พนักงานครูและบุคลากรทางการศึกษา มาตรฐานทั่วไปเกี่ยวกับการคัดเลือกเพื่อนเลื่อนและแต่งตั้งพนักงานส่วนตำบลตำแหน่งประเภททั่วไป และประเภทวิชาการให้ดำรงตำแหน่งในระดับที่สูงขึ้น เพื่อให้มีความชัดเจน ครบถ้วนเป็นรูปธรรมยิ่งขึ้น ประกอบกับ เพื่อเป็นการรองรับวิธีการประเมินผลการปฏิบัติงานของพนักงานส่วนตำบลในรูปแบบระบบเทคโนโลยีสารสนเทศ

ดังนั้น เพื่อเป็นการพัฒนาบุคลากรในสังกัด องค์การบริหารส่วนตำบลแม่อูคอ จึงได้จัดทำโครงการฝึกอบรมเชิงปฏิบัติการการจัดทำแบบประเมินผลการปฏิบัติงานของพนักงานส่วนตำบล พนักงานจ้าง พนักงานครู ในสังกัด เพื่อให้มีความรู้ความเข้าใจเกี่ยวกับการจัดทำแบบประเมินผลการปฏิบัติงาน ผลสัมฤทธิ์ของงาน และพฤติกรรมการปฏิบัติราชการหรือสมรรถนะตามที่คณะกรรมการกลางพนักงานส่วนตำบลกำหนด และเพื่อให้พนักงานส่วนตำบล พนักงานจ้าง พนักงานครู มีความรู้ความเข้าใจเกี่ยวกับวินัยของข้าราชการ และระเบียบกฎหมายที่เกี่ยวข้องกับพนักงานส่วนตำบล

1. **วัตถุประสงค์**
   * เพื่อให้บุคลากรในสังกัดมีความรู้ความเข้าใจเกี่ยวกับการจัดทำแบบประเมินผลการปฏิบัติราชการแบบใหม่ที่คำนึงถึงระบบการบริหารงาน(Performance Management)
   * เพื่อให้บุคลากรในสังกัดนำความรู้ที่ได้รับไปใช้ในการจัดทำแบบประเมินผลการปฏิบัติราชการให้เป็นไปตามที่คณะกรรมการกลางพนักงานส่วนตำบลกำหนด
   * เพื่อให้บุคลากรมีความรู้เกี่ยวกับวินัยของข้าราชการท้องถิ่น
   * เพื่อบุคลากรสามารถนำความรู้วินัยของข้าราชการ ที่ได้จากการฝึกอบรมครั้งนี้มาใช้ในการปฏิบัติหน้าที่ได้
   * เพื่อให้บุคลากรมีความรู้ ความคิด คุณธรรมจริยธรรมอันดีงามตลอดจนมีมนุษยสัมพันธ์ที่ดีต่อเพื่อร่วมงานและประชาชนผู้มาติดต่อราชการ
2. **เป้าหมายและวิธีการดำเนินการ**

3.1 หลักสูตรการฝึกอบรม

(1) ความรู้ทั่วไปเกี่ยวกับการประเมินผลการปฏิบัติราชการ

(2) หลักการประเมินผลการปฏิบัติราชการของพนักงานส่วนตำบล พนักงานครู และพนักงานจ้าง

(3) การฝึกปฏิบัติการจัดทำแบบประเมินผลการปฏิบัติราชการ

(4) ความรู้เกี่ยวกับวินัยข้าราชการ

3.2 วิธีดำเนินการฝึกอบรม

บรรยายและฝึกปฏิบัติจริง โดยวิทยากรผู้ทรงคุณวุฒิ แก่คณะผู้บริหาร พนักงานส่วนตำบล พนักงานครู และพนักงานจ้าง สังกัดองค์การบริหารส่วนตำบลแม่อูคอ

1. **ระยะเวลาและสถานที่ดำเนินการ**

ระหว่างวันที่ 8 - 9 เดือน สิงหาคม พ.ศ. 2563 ณ ห้องประชุมที่ทำการองค์การบริหารส่วนตำบลแม่อูคอ อำเภอขุนยวม จังหวัดแม่ฮ่องสอน

1. **งบประมาณดำเนินการ**

งบประมาณจากแผนงานทั่วไป งานบริหารงานทั่วไป งบดำเนินงาน ค่าใช้สอย รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ โครงการพัฒนาประสิทธิภาพของบุคลากรในการปฏิบัติราชการ จำนวน เงิน 25,000 บาท

1. ค่าตอบแทนวิทยากร จำนวน 10 ชั่วโมงๆละ 600 บาท จำนวน 1 ท่าน เป็นเงิน 6,000 บาท
2. ค่าที่พักวิทยากร 2 คืนๆ 800 บาท เป็นเงิน 1,600 บาท
3. ค่าพาหนะเดินทางวิทยากรระหว่างอำเภอแม่ทะ จังหวัดลำปาง ถึง อำเภอขุนยวม จังหวัดแม่ฮ่องสอน ระยะทาง 357 ก.ม.ๆละ 4 บาท (ไป-กลับ) เป็นเงิน 2,856 บาท
4. ค่าป้ายโครงการฯ 1 ป้าย เป็นเงิน 800 บาท
5. ค่าอาหารกลางวัน

* จำนวน 38 คนๆละ 50 บาท/มื้อ จำนวน 2 มื้อ เป็นเงิน 3,800 บาท

1. ค่าอาหารว่าง

* จำนวน 38 คนๆละ 25 บาท/มื้อ จำนวน 4 มื้อ เป็นเงิน 3,800 บาท

1. ค่าเอกสารคู่มือในการอบรม

* จำนวน 38 ชุดๆ 60 บาท เป็นเงิน 2,880 บาท

1. ค่าใช้จ่ายอื่นๆ(วัสดุอุปรณ์)ที่จำเป็นในการฝึกอบรม 1,264 บาท

**รวมเป็นเงินทั้งสิ้น 23,000 บาท**

**หมายเหตุ** \*\* งบประมาณโครงการฯสามารถถัวเฉลี่ยงจ่ายได้ตามความเหมาะสม

1. **หน่วยงานรับผิดชอบ**

งานการเจ้าหน้าที่ สำนักปลัด องค์การบริหารส่วนตำบลแม่อูคอ

1. **ผลที่คาดว่าจะได้รับ**
   * บุคลากรในสังกัดมีความรู้ความเข้าใจเกี่ยวกับหลักการจัดทำแบบประเมินผลการปฏิบัติราชการแบบใหม่คำนึงถึงระบบการบริหารงาน(Performance Management)
   * บุคลากรในสังกัดนำความรู้ไปใช้หลักการจัดทำแบบประเมินผลการปฏิบัติราชการแบบใหม่ที่ ก.กลางกำหนด
   * บุคลากรมีความรู้ ความคิด คุณธรรมจริยธรรมอันดีงามตลอดจนมีมนุษย์สัมพันธ์ที่ดีต่อเพื่อร่วมงานและประชาชนผู้มาติดต่อราชการ
   * บุคลากรมีความรู้เกี่ยวกับวินัยของข้าราชการท้องถิ่นและนำมาใช้ในการปฏิบัติราชการได้
2. **ผู้เสนอโครงการ**

ว่าที่ร.ต.หญิง

(นายคณิศร ไพรเสรี) (ฌาญาณี โกสุม)

นักทรัพยากรบุคคลชำนาญการ หัวหน้าสำนักปลัด

1. **ผู้เห็นชอบโครงการ**

(นายทรงกลด อุ่นนุช)

ผู้อำนวยการกองช่าง รักษาการในตำแหน่ง

ปลัดองค์การบริหารส่วนตำบลแม่อูคอ

1. **ผู้อนุมัติโครงการ**

(นายบุญส่ง เจริญเด่นสุริน)

นายกองค์การบริหารส่วนตำบลแม่อูคอ

**คำกล่าวรายงานในการเปิดพิธี**

**โครงการฝึกอบรมเพื่อพัฒนาศักยภาพของบุคลากรของพนักงานส่วนตำบล**

**สังกัดองค์การบริหารส่วนตำบลแม่อูคอ อำเภอขุนยวม จังหวัดแม่ฮ่องสอน**

**ระหว่างวันที่ 8 - 9 เดือน กันยายน พ.ศ. 2563**

-------------------------------------------

เรียน ท่านประธาน..............

ข้าพเจ้า ขอขอบพระคุณท่านเป็นอย่างยิ่งที่ให้เกียรติเป็นประธานในพิธีเปิดโครงการฝึกอบรมเพื่อพัฒนาศักยภาพของบุคลากรของพนักงานส่วนตำบล พนักงานจ้าง และพนักงานครูขององค์การบริหารส่วนตำบลแม่อูคอในวันนี้

ตามประกาศคณะกรรมการพนักงานส่วนตำบลจังหวัดแม่ฮ่องสอน เรื่อง หลักเกณฑ์และวิธีการประเมินผลการปฏิบัติงานของพนักงานส่วนตำบล (ฉบับที่ 2) พ.ศ. 2563 ลงวันที่ 28 พฤษภาคม 2563 เพื่อให้สอดคล้องกับมาตรฐานทั่วไปเกี่ยวกับหลักเกณฑ์และเกี่ยวกับวิธีการประเมินผลการปฏิบัติงานของพนักงานส่วนตำบล พนักงานครูและบุคลากรทางการศึกษา มาตรฐานทั่วไปเกี่ยวกับการคัดเลือกเพื่อนเลื่อนและแต่งตั้งพนักงานส่วนตำบลตำแหน่งประเภททั่วไป และประเภทวิชาการให้ดำรงตำแหน่งในระดับที่สูงขึ้น เพื่อให้มีความชัดเจน ครบถ้วนเป็นรูปธรรมยิ่งขึ้น ประกอบกับ เพื่อเป็นการรองรับวิธีการประเมินผลการปฏิบัติงานของพนักงานส่วนตำบลในรูปแบบระบบเทคโนโลยีสารสนเทศ

ดังนั้น เพื่อเป็นการพัฒนาบุคลากรในสังกัด องค์การบริหารส่วนตำบลแม่อูคอ จึงได้จัดทำโครงการฝึกอบรมเชิงปฏิบัติการการจัดทำแบบประเมินผลการปฏิบัติงานของพนักงานส่วนตำบล พนักงานจ้าง พนักงานครู ในสังกัด เพื่อให้มีความรู้ความเข้าใจเกี่ยวกับการจัดทำแบบประเมินผลการปฏิบัติงาน ผลสัมฤทธิ์ของงาน และพฤติกรรมการปฏิบัติราชการหรือสมรรถนะตามที่คณะกรรมการกลางพนักงานส่วนตำบลกำหนด และเพื่อให้พนักงานส่วนตำบล พนักงานจ้าง พนักงานครู มีความรู้ความเข้าใจเกี่ยวกับวินัยของข้าราชการ และระเบียบกฎหมายที่เกี่ยวข้องกับพนักงานส่วนตำบล

**โดยมีวัตถุประสงค์ดังนี้**

* + เพื่อให้บุคลากรในสังกัดมีความรู้ความเข้าใจเกี่ยวกับการจัดทำแบบประเมินผลการปฏิบัติราชการแบบใหม่ที่คำนึงถึงระบบการบริหารงาน(Performance Management)
  + เพื่อให้บุคลากรในสังกัดนำความรู้ที่ได้รับไปใช้ในการจัดทำแบบประเมินผลการปฏิบัติราชการให้เป็นไปตามที่คณะกรรมการกลางพนักงานส่วนตำบลกำหนด
  + เพื่อให้บุคลากรมีความรู้เกี่ยวกับวินัยของข้าราชการท้องถิ่น
  + เพื่อให้บุคลากรสามารถนำความรู้ด้านระเบียบวินัยและกฎหมายที่เกี่ยวข้องมาใช้ในการปฏิบัติหน้าที่ได้

ในโอกาสนี้ ข้าพเจ้าขอกราบเรียนเชิญท่านประธานให้โอวาท และเปิดโครงการฝึกอบรมเพื่อพัฒนาศักยภาพของบุคลากรของพนักงานส่วนตำบล พนักงานจ้าง และพนักงานครูขององค์การบริหารส่วนตำบลแม่อูคอ ประจำปีงบประมาณ พ.ศ. 2563 ขอกราบเรียนเชิญค่ะ

**คำกล่าวเปิดพิธี**

**โครงการฝึกอบรมเพื่อพัฒนาศักยภาพของบุคลากรของพนักงานส่วนตำบล**

**สังกัดองค์การบริหารส่วนตำบลแม่อูคอ อำเภอขุนยวม จังหวัดแม่ฮ่องสอน**

**ระหว่างวันที่ 8 - 9 เดือน กันยายน พ.ศ. 2563**

**-------------------------------------------------**

**ท่านวิทยากร, ข้าราชการ,ลูกจ้าง, พนักงานจ้าง,และพนักงานครู ทุกๆท่าน**

**ผมมีความยินดีเป็นอย่างยิ่ง ที่ได้เป็นประธานในพิธีเปิดโครงการฝึกอบรมเพื่อพัฒนาศักยภาพของบุคลากรของพนักงานส่วนตำบล พนักงานจ้าง และพนักงานครูขององค์การบริหารส่วนตำบลแม่อูคอ ประจำปีงบประมาณ พ.ศ. 2563 ทุกๆท่าน**

**จากวัตถุประสงค์ของโครงการที่ได้กล่าวมานั้น ถือว่าเป็นโครงการที่ดีและมีประโยชน์อย่างมาก ทั้งต่อตัวบุคคลและองค์กร เป็นการส่งเสริมและพัฒนาสร้างองค์กรแห่งการเรียนรู้ และที่สำคัญผลสัมฤทธิ์ของโครงการนี้ ยังนำมาซึ่งผลประโยชน์ต่อตนเองและองค์กร ผมเชื่อว่าถ้าเรามีความรู้และความเข้าใจในการปฏิบัติหน้าที่และระเบียบกฎหมายที่เกี่ยวข้องในการปฏิบัติหน้าที่ต่างๆ ความผิดพลาดในการปฏิบัติงานย่อมมีน้อยลง ขอให้ทุกท่านได้ตระหนักในหน้าที่ของตัวเอง และเก็บเกี่ยวความรู้ที่ได้รับจากการฝึกอบรมในครั้งนี้ให้มากที่สุด หวังเป็นอย่างยิ่งว่าการจัดโครงการฯดังกล่าวในครั้งนี้คงจะดำเนินไปด้วยความเรียบร้อยและบรรลุตามวัตถุประสงค์ทุกประการ และขอคุณพระศรีรัตนตรัย และสิ่งศักดิ์สิทธิ์ทั้งหลาย ที่พวกเรานับถือ จงบันดาลประทานพรให้ทุกท่านมีสุขภาพ พลานามัยที่แข็งแรง ปราศจากโรคภัยไข้เจ็บ มีความเจริญก้าวหน้าในหน้าที่การงาน ประสบแต่ความโชคดีทุกๆท่าน**

**บัดนี้เป็นเวลาอันสมควรแล้ว ผมขอเปิดโครงการฝึกอบรมเพื่อพัฒนาศักยภาพของบุคลากรของพนักงานส่วนตำบล พนักงานจ้าง และพนักงานครูขององค์การบริหารส่วนตำบลแม่อูคอ ประจำปีงบประมาณ พ.ศ. 2563 ณ บัดนี้**